Na temelju članka 54. Zakona o visokom obrazovanju Hercegovačkoneretvanske županije (Narodne novine HNŽ-a, broj 4/12) i članka 55. Statuta Sveučilišta u Mostaru (ur. broj: 01 -283/1 3, 1 2. veljače 201 3. godine), Senat Sveučilišta u Mostaru na 1 9. sjednici, održanoj 26. rujna

201 8. godine donio je

PRAVILNIK O PROJEKTIMA SVEUČILIŠTA U MOSTARU U OKVIRU

PROGRAMA MEĐUNARODNE SURADNJE ERASMUS PLUS (+)

l. UVODNE ODREDBE

Članak 1 .

(1) Pravilnikom o projektima Sveučilišta u Mostaru u okviru programa međunarodne suradnje ERASMUS Plus (+) (u daljnjemu tekstu: Pravilnik) uređuju se osnovna načela, postupak, prava i obveze u vezi projekata međunarodne suradnje u okviru ERASMUS+ programa Ključna aktivnost 2 (KA2), u kojima Sveučilište ili ustrojbena jedinica, sudjeluje kao partnerska institucija.

Članak 2.

1. Pojam programa međunarodne suradnje ERASMUS+ odnosi se na sve europske i međunarodne programe i inicijative Europske unije (u daljnjemu u tekstu: EU) u oblasti obrazovanja, osposobljavanja, mladih i sporta.
2. Pod ključnom aktivnošću 2 (KA2) ERAMUS+ programa obuhvaćaju se projekti jačanja kapaciteta, projekti izrade platforme za IT potporu, projekti udruživanja znanja i udruživanja sektorskih vještina te strateška partnerstva.

Članak 3.

1. Pravilnik se odnosi na sve postupke unutar faze pripreme, razrade i realizacije projekata, te postupke usvajanja završnoga izvješća, revizije i monitoringa projekta.
2. Odredbe Pravilnika primjenjuju se na sve osobe koje sudjeluju u bilo kojemu od gore navedenih postupaka, neovisno o vrsti posla koji obavljaju.

Članak 4.

Značenje pojedinih pojmova u ovome Pravilniku:

* + Projektni konzorcij je udruženje dvaju ili više partnerskih, visokoškolskih i drugih institucija, uključenih u realizaciju međunarodnih projekata.
  + Koordinator projekta je sveučilište ili druga institucija koja izravno sudjeluje u realizaciji projekta imajući ulogu predvodnika projektnoga konzorcija. Koordinator u ime projektnoga tima potpisuje međunarodni opći ugovor i za svoj osobni rad, kao i rad projektnoga konzorcija izravno je odgovoran institucijama koje financiraju projekt.
  + Partner u projektu je sveučilište ili druga pravna osoba koja izravno sudjeluje u realizaciji projekta u svojstvu člana projektnoga konzorcija, potpisuje partnerski konzorcijski sporazum i za svoj rad na projektu odgovara koordinatoru projekta.
  + Voditelj projekta je osoba stalno zaposlena na Sveučilištu ili ustrojbenoj jedinici koja u ime Sveučilišta upravlja međunarodnim projektom, u kojemu Sveučilište sudjeluje kao koordinator ili partner, i radom projektnoga tima Sveučilišta.
  + Projektni tim čine osobe zaposlene na Sveučilištu ili ustrojbenoj jedinici, kao i studenti Sveučilišta, koje imenuje voditelj projekta za realizaciju projektnih aktivnosti i zadataka, u skladu s projektnim zahtjevima i dokumentima.
  + Administrator projekta je član projektnoga tima kojega određuje voditelj projekta zadužen za obavljanje administrativnih i drugih poslova u okviru projekta.
  + Međunarodni opći ugovor je ugovor koji koordinator projekta potpisuje u ime projektnoga konzorcija s institucijom koja financira projekt. Zajedno s aneksima, koji čine njegove sastavne dijelove, međunarodnim općim ugovorom reguliraju se sva pitanja u vezi s upravljanjem međunarodnim projektom, ciljevima i rokovima realizacije projekta, proračunom projekta i rasporedom njegova izvršenja.
  + Partnerski sporazum je sporazum koji potpisuju koordinator projekta i projektni partneri, predstavljeni svojim voditeljima, kojim se detaljno uređuju konkretna prava i obveze svakoga od projektnih partnera, upravljanje projektom i način međusobnoga komuniciranja, definiraju pitanja financiranja i sufinanciranja projekta, te određuju mehanizmi rješavanja sporova između partnera u konzorciju projekta.

5.

1. Sveučilište u Mostaru u međunarodnim projektima u okviru ERAMSUS+ programa može sudjelovati kao koordinator projekta ili kao partner u projektu.
2. Kao partner u projektu može sudjelovati i svaka od ustrojbenih jedinica Sveučilišta.

# Il. PROJEKTNA PRIJAVA (APLIKACIJA)

Članak 6.

1. Projektnu prijavu za sudjelovanje u međunarodnim projektima unutar programa ERAMSUS+ može podnijeti sveučilište ili ustrojbena jedinica. Prijava se podnosi nadležnoj međunarodnoj instituciji u skladu s odredbama projektnoga poziva (natječaja).
2. Ustrojbene jedinice koje namjeravaju projektom aplicirati za sredstva ERASMUS+ programa, dužne su najkasnije petnaest dana do isteka roka za podnošenje projekte prijave, putem Ureda za međunarodnu suradnju Sveučilišta, u pisanoj formi, dostaviti rektoru informaciju o planiranim aktivnostima na projektu, članovima projektnoga tima te planiranome proračunu za sufinanciranje projekta.
3. Nakon ocjene financijskih, materijalnih, kadrovskih i drugih mogućnosti za realizaciju projekta, koja se obavlja u suradnji s prorektorom za međunarodnu suradnju, rektor može pismenim putem dati i odbiti suglasnost za sudjelovanje na projektu. Ocjena u obama slučajevima mora biti pismeno obrazložena i dostavljena najkasnije osam dana od podnošenja zahtjeva za ocjenu.
4. Suglasnost za prijavu ili sudjelovanje na projektu potpisuje rektor Sveučilišta u formi koja je propisana odredbama konkretnoga ERASMUS+ programa.
5. Voditelj projekta dužan je dostaviti informacije o uspješno realiziranoj projektnoj prijavi Uredu za međunarodnu suradnju Sveučilišta najkasnije petnaest dana od dostavljanja rezultata od nadležne međunarodne institucije.

# III. UPRAVLJANJE PROJEKTOM

Članak 7.

Voditelj projekta

1. U slučaju da međunarodna institucija pozitivno ocijeni prijavu projekta, rektor, u suradnji s prorektorom za međunarodnu suradnju, na temelju prijedloga projektnoga tima iz projektne prijave, imenuje voditelja projekta i članove projektnoga tima.
2. Voditelj projekta odgovoran je za koordinaciju svih aktivnosti na projektu i njegovu uspješnu realizaciju. On za svoj rad, kao i obveze Sveučilišta proizašle iz projektne prijave odgovara rektoru Sveučilišta.
3. Voditelj projekta obavlja sljedeće poslove na projektu:

 rukovodi radom na projektu i koordinira projektne aktivnosti  precizira rokove za realizaciju projektnih aktivnosti  određuje projektne zadatke za svakoga od članova projektnoga

 priprema i provodi plan realizacije projekta u skladu sa zahtjevima iz projektne aplikacije  priprema plan isplate naknade osobama uključenim u rad na projektu (staffcost)  određuje iznos potrebnih financijskih sredstava za realizaciju projektnih aktivnosti  podnosi dva puta godišnje Izvješće o projektnim aktivnostima i tijeku projekta Uredu za međunarodnu suradnju ili dodatno na zahtjev rektora.

1. Ako je Sveučilište ujedno i koordinator projekta, voditelj projekta obavljat će i sve poslove koordiniranja aktivnosti svih partnerskih institucija na projektu.

Članak 8.

(1) Osnova za detaljno planiranje i realizaciju projektnih aktivnosti je odobreni prijedlog projekta definiran Međunarodnim općim ugovorom. (2) Voditelj projekta dužan je dokumentaciju u vezi s projektninn aktivnostima dostaviti Uredu za međunarodnu suradnju Sveučilišta, odnosno na potvrdu rektoru i/ili prorektoru za međunarodnu suradnju, prije dostavljanja nadležnim međunarodnim institucijama.

Članak 9.

(1 ) Rektor Sveučilišta razriješit će dužnosti voditelja projekta ako:

 ne dostavi neophodnu projektnu dokumentaciju na zahtjev i u zadanome vremenskom roku  ne vodi računa o planiranome trošenju sredstava u skladu s odredbama potpisanoga međunarodnog ugovora  ne postoje izvješća i dokazi o provedenim projektnim aktivnostima, odnosno o provedenim mjerama za poboljšanje realizacije projekta u skladu s preporukama nadležne međunarodne institucije i koordinatora projekta  postupa suprotno odredbama ovoga Pravilnika.

10.

Projektni tim

1. Na prijedlog voditelja projekta, rektor Sveučilišta imenuje članove projektnoga tima s preciziranim pravima i obvezama za svakoga člana pojedinačno.
2. Voditelj projekta među predloženim članovima projektnoga tima imenuje administratora projekta zaduženoga za administrativnotehničke poslove projekta.

(2) Članovi projektnoga tima za svoj rad odgovorni su voditelju projekta.

IV. FINANCIRANJE PROJEKATA

Članak 1 1.

1. Financijska sredstva za realizaciju odobrenoga projekta unutar ERASMUS+ programa osiguravaju se u skladu s odredbama međunarodnoga općeg ugovora.
2. Navedena sredstva iz stavka 1 . ovoga članka uplaćuju se Sveučilištu od koordinatora projekta ili neposredno od EU-a, ovisno kako je propisano međunarodnim općim ugovorom.
3. Sveučilište je obvezno za potrebe projekta unutar programa EURASMUS+ otvoriti podračun u skladu s važećim nacionalnim propisima. Zahtjev za otvaranje računa iz ovoga stavka podnosi voditelj projekta financijsko-računovodstvenoj službi Sveučilišta. Preko otvorenoga računa obavlja se cjelokupno financijsko poslovanje u vezi s projektom.
4. U slučaju da Sveučilište ima financijske obveze za realizaciju projekta, u obliku kofinanciranje, te financijske obveze podmiruju se iz vlastitih sredstava Sveučilišta.

Članak 12.

1. Sredstva iz članka 1 2. ovoga Pravilnika trebaju se trošiti namjenski i u skladu s planiranim proračunom projekta. Isplata sredstava vrši se na način definiran međunarodnim općim sporazumom i partnerskim sporazumom.
2. Zahtjev za isplatu sredstava rektoru Sveučilišta podnosi voditelj projekta, po odobrenju prorektora za međunarodnu suradnju.

13.

1. Ako je Sveučilište koordinator projekta, prijenos financijskih sredstava na račune partnerskih institucija vrši se u skladu s međunarodnim općim ugovorom i partnerskim sporazumom kojima se definiraju obveze partnera u projektu i dinamika realizacije aktivnosti i isplata.
2. Iznos sredstava koja se doznačuju partnerima u projektu definiran je projektnom prijavom i međunarodnim općim ugovorom.

Članak 14.

Naknade za rad na projektu (staffcost)

1. Sve osobe uključene u rad na projektu, u skladu s odredbama međunarodnoga općeg ugovora i pripadajućim aneksima, koji se odnose na isplatu naknada (honorara), imaju pravo na naknadu za svoj rad (staffcost).
2. Navedeno pravo iz stavka 1 . ovoga članka, osobe ostvaruju temeljem ugovora o radu ili ugovora o djelu koji imaju potpisan sa sveučilištem ili nekom od ustrojbenih jedinica, na osnovi realiziranih projektnih aktivnosti i na teret sredstava proračuna projekta.
3. Međusobna prava i obveze Sveučilišta i osoba uključenih u rad na projektu, prije svega voditelja projekta i projektnoga tima, utvrđuju se Ugovorom o obavljanju projektnih aktivnosti.

Članak 15.

1. Isplate naknada za rad na projektu iz stavka 1 . članka 1 4. ovoga Pravilnika vrše se prema učinku i kategorijama posla (menadžer, istraživač, trener, tehničko osoblje, administrativno osoblje) u skladu s međunarodnim općim ugovorom i pripadajućim aneksima, kao i ugovorom o obavljanju projektnih aktivnosti.
2. U svrhu isplate naknada iz članka 14. ovoga Pravilnika, voditelj projekta dužan je Uredu za međunarodnu suradnju Sveučilišta dostaviti izvještaj o obavljenim projektnim aktivnostima i prijedlog iznosa i strukture predviđenih naknada. Prorektor za međunarodnu suradnju treba dati svoju suglasnost na navedeni prijedlog.
3. Ako prorektor za međunarodnu suradnju odbije dati suglasnost na predloženu strukturu isplate naknada za rad, u obrazloženju treba navesti razloge odbijanja te dati smjernice za prijedlog nove strukture. (4) Nakon dobivene suglasnosti prorektora za međunarodnu suradnju, Ured za međunarodnu suradnju dužan je u roku od petnaest dana navedeni prijedlog iz stavka 2. ovoga članka proslijediti na potvrdu rektoru.

16.

(1) Nakon dobivene potvrde, prijedlog strukture isplate naknada za rad na projektu, voditelj projekta dužan je računovodstveno-financijskoj službi Sveučilišta dostaviti:

 zahtjev za isplatu potpisan od rektora Sveučilišta i voditelja projekta  odgovarajući ugovor iz stavka 2. članka 14. ovoga Pravilnika, sa svim navedenim informacijama potrebnim za prijenos sredstava i prilozima definiranih međunarodnim općim ugovorom.

V. UPRAVLJANJE PROJEKTIMA UNUTAR ERASMUS+ PROGRAMA U KOJIMA JE NOSITELJ USTROJBENA JEDINICA SVEUČILIŠTA

Članak 17.

Sve odredbe ovoga Pravilnika odnose se na projekte unutar ERASMUS+ programa u kojima je partner u projektu jedna od ustrojbenih jedinica Sveučilišta.

Članak 18.

1. U slučaju da međunarodna institucija pozitivno ocijeni prijavu projekta ustrojbene jedinice, rektor, u suradnji s dekanom ustrojbene jedinice, na temelju prijedloga projektnoga tima iz projektne prijave, imenuje voditelja projekta i članove projektnoga tima. Odluku o imenovanju potpisuju rektor i dekan ustrojbenejedinice.
2. Članovi projektnoga tima iz stavka 1 . ovoga članka odgovorni su za svoj rad voditelju projektnoga tima, a on dekanu ustrojbene jedinice i rektoru Sveučilišta.
3. Ako su partneri u projektu, iz stavka 1 . ovoga članka, više ustrojbenih jedinica Sveučilišta, odluku iz stavka 2. ovoga članka, osim rektora potpisuje i svaki od dekana navedenih ustrojbenih jedinica.

Članak 19.

Međusobna prava i obveze Sveučilišta i ustrojbene jedinice koja je partner u projektu unutar programa ERASMUS+, definiraju se zasebnim ugovorom nakon imenovanja projektnoga tima.

20.

1. Sredstva iz članka 1 2. ovoga Pravilnika, u slučaju kad je partner u projektu jedna od ustrojbenih jedinica, a koja su definirana pozicijom overhead u proračunu projekta, raspodjeljuju se tako da Sveučilište raspolaže s IO %, a ustrojbena jedinica s 90 % tih sredstava, ako nije drukčije regulirano odredbama ugovora između Sveučilišta i ustrojbene jedinice.
2. Nakon isplate sredstava od međunarodne institucije koja financira projekt, Sveučilište je dužno doznačena sredstva, sukladno raspodijeli iz stavka 1 . ovoga članka, doznačiti ustrojbenoj jedinici.
3. U ime ustrojbene jedinice, dekan raspolaže sredstvima iz stavka 2. ovoga članka u skladu s odredbama međunarodnoga općeg ugovora i pripadajućim aneksima i ugovora o međusobnim pravima i obvezama potpisanim između sveučilišta i ustrojbenejedinice.

# VI. PRIJELAZNE ZAVRŠNE ODREDBE

Članak 21.

Ovaj Pravilnik stupa na snagu osmoga dana od dana objave na oglasnoj ploči Sveučilišta i objavit će se na mrežnoj stranici Sveučilišta i ustrojbenihjedinica.

Ur. broj: 01 -3374-1 / 1 8

Mostar, 26. rujna 2018.